TÖRVÉNYEINK. TÖRTÉNETE AZ AUSZTRIAI HÁZ ALATT. 525 
és eleségvámi terhek minden azokból származó követelésekkel, és némely 
hazafiaknak azok iránt adott beléegyező leveleikkel együtt eltörültetnek , 
jövőre pedig rendeltetik , hogy többé ily terhek soha be ne hozassanak , s 
a nép külföldi katonáknak szabad beszállításával, élelmi szereknek, abrak- 
nak, szénának kiszabott áron adásával, és másféle, mint törvény által ren- 
delt, ingyenes munkákkal ne terheltessék. Végre Ulászló V. törv. 1-ső 
ágazata megújíttatik , és kötelezése a főpapokra, bárókra , országnagyokra, 
szabad és bányavárosokra is kiterjesztetik. 
A 13-ik ágazat, melyben a rendek megújítván a magyar és udvari kama- 
rának levelezéséről és egymástóli függetlenségéről az 1609 : 21., 1622 : 18. 
és 1655 :11-ik ágazatokat, a királyt kérik, hogy ezen törvények és hazánk 
jogai ellen behozott minden visszaéléseket megszüntetni, a kamaraitól min- 
den külföldi tisztviselőket elmozdítani, sót a benszülötteket is megke- 
vesbiíteni, névszerint a harmincadi ellenőrködő irnokokat eltörülni kegyes- 
kedjék. 
A 14-ik ágazat , mely rendeli, hogy az ország kincstárnokának híva- 
tala, mely a zavarok alatt az 1608. k. e. 5. és 1618 : 5-ik cikk ellenére egy- 
házi férfira ruháztatott, elmozdíttatván attól a mostani elnök, még ezen or- 
szággyűlés alatt azonnal , és ezután mindenkor érdemes világi hazafira ru- 
háztassék. 
A 15-ik ágazat, melyben a rendek jövő országgyűlésig a benszülött 
határszéli katonáknak fizetésére ugyan továbbra is a fél harmincadot meg- 
hagyják , a határszéleknek erősítésére pedig a Draskovith-féle pénzösszeg- 
hez bizonyos sóvám-adót, jelesúl a felső részekben, a mint a só vagy Vvi- 
zen vagy tengelyen szállíttatik, minden sókótól két vagy másfél dénárt, az 
alsó részekben pedig, valamint az Árva vármegyébe behozandó sóra nézve 
is, minden mázsától 25 dénárt ajánlanak és ezen sóvám-adót az ország- 
gyűlés által nevezendő adószedőnek, országunk nádora vagy általa meg- 
bízandó egyének előtt adandó számadás terhe alatt, kézbesíttetni rendelik. 
A 16-ik ágazat, melyben az 1649. évtől ajánlott fél harmincad vámot, 
s egyéb pénz- vagy ingyenes munkabeli segedelmeket, és a Draskovithféle 
pénzösszeget kezelő egyének, továbbá az eddig minden darab marhától az 
1647:88-ik cikk ellenére beszedett 3, különösen pedig a győri harmincadi 
hivatalt illetőleg 24. dénárra nézve a harmincadkezelők számadásra szorít- 
tatni sürgettetnek, és ezen célra két számvevő megbizottság, egyik a felső, 
egyik a dunáninneni és túli részek számára neveztetik. Végre Bornemisza 
